03/07/2019 | Administración LocalMunicipal
Outes
Nomeamento da Xunta de Goberno Local, tenentes de alcalde e delegacións de competencias

Expediente núm.506/2019 DECRETO DA ALCALDÍA NOMEAMENTO DA XUNTA DE GOBERNO LOCAL, TENENTES DE ALCALDE E DELEGACIÓNS DE COMPETENCIAS D. Manuel González López, alcalde-presidente do Concello de Outes (A Coruña), Consonte os artigos 21.2 e 3, e 23.1, 3 e 4 da Lei 7/1985, do 2 de abril, de bases de réxime local (en diante, LBRL); 61.2, 62 e 65 da Lei 5/1997, do 22 de xullo, de Administración Local de Galicia (en diante, LALG); e 43 e seguintes do Regulamento de organización e funcionamento das corporacións locais (en diante, ROF), RESOLVO: PRIMEIRO.–Nomeamento da Xunta de Goberno Local. Nomear como membros da Xunta de Goberno Local ós seguintes concelleiros: – D. Boubacar Qabil Hachuel. – D.ª Liria Esther Alejos El Asraoui Reali. – D. German Jesus Isabel Borch. – D.ª Saloua Corrada Cirbian. SEGUNDO.–Nomeamento de tenentes de alcalde. Nomear tenentes de alcalde ós seguintes concelleiros pola orde que se sinala: – Primeiro: D.ª Saloua Corrada Cirbian. – Segundo: D. Boubacar Qabil Hachuel. – Terceiro: D. German Jesus Isabel Borch. – Cuarto: D.ª Liria Esther Alejos El Asraoui Reali. TERCEIRO.–Delegación de competencias na Xunta de Goberno Local Delegar na Xunta de Goberno Local o exercicio das seguintes competencias da Alcaldía: 1) Autorizar e dispor os gastos, e recoñecemento de obrigacións que superen a contía de 6.000,00 €. 2) Aprobación de bases reguladoras de convocatorias, concesións e xustificación de subvencións a terceiros.3) Aceptación de subvencións outorgadas a favor do Concello.4) Aprobación de listas de contribuíntes de tributos e prezos públicos municipais, resolución de recursos contra os actos de xestión tributaria, e anulación de recibos; e a concesión de exencións do imposto municipal de vehículos de tracción mecánica.5) Aprobar a oferta de emprego público con suxeición ao orzamento e ao cadro de persoal aprobados polo Pleno da Corporación, as bases das probas de selección do persoal funcionario e laboral, e as bases para a provisión de postos de traballo.6) O nomeamento do persoal funcionario e laboral, e o exercicio das potestades organizatoria e disciplinaria en materia de persoal, coas limitacións que sobre atribucións indelegables prevé a LBRL.7) Aprobar os proxectos de obras e servizos que lle competan ao alcalde e cando lle corresponda a súa contratación de conformidade co apartado seguinte.8) A contratación de calquera clase de obras, xestión de servizos públicos, subministracións, consultoría e asistencia ou servizos, que lle competen ó alcalde, non sendo as que se tramiten como contratos menores.9) A adquisición e o alleamento de bens e dereitos que lle corresponden ó alcalde e que teñan un valor superior a 3.000,00 €. 10) Aprobar os criterios e normas sobre a xestión dos servizos públicos, cando non lle correspondan ó Pleno.11) Aprobar os instrumentos de planeamento que desenvolvan o plan xeral, os intrumentos de xestión urbanística e os proxectos de urbanización, cando non lle correspondan ó Pleno.12) Outorgar as licenzas urbanísticas de obras e de actividades, e informar nos procedementos de construcións e instalacións en solo rústico.13) A declaración de ruína dos inmobles, as ordes de execución de obras e as decisións sobre reposición da legalidade e sancionadoras en materia de disciplina urbanística, non sendo en casos de urxencia.14) A resolución de toda clase de procedementos sancionadores que se tramiten por infraccións graves ou moi graves previstas nas ordenanzas municipais e, en xeral, no resto do ordenamento xurídico.15) O outorgamento, autorización de transmisión e declaración de caducidade das licenzas de autotaxi.16) O outorgamento de autorizacións para o uso ou aproveitamento especial e privativo do dominio público, cando non lle correspondan ao Pleno.17) Os plans xerais de actuación das diversas áreas municipais e a programación temporal da súa execución, sen prexuízo das competencias que lle correspondan ó Pleno da Corporación. CUARTO.–Periodicidade das sesións da Xunta de Goberno Local. A Xunta de Goberno Local celebrará sesión ordinaria cunha periodicidade quincenal, cada luns correspondente, ás 17.30 horas. QUINTO.–Nomeamento de concelleiros-delegados da Alcaldía. I. Delegacións especiais.1. Nomear concelleiros-delegados especiais con responsabilidade para a atención específica e supervisión de servizos públicos en materia de: – Área: Cultura, xuventude e voluntariado, que abarca as materias de eventos e festexos, relación coas Asociacións Culturais e Comisións de festas, programación cultural, xuventude e protección civil, a D. Boubacar Qabil Hachuel. – Área: Obras, servizos e medio ambiente, que abarca as materias de saneamento, auga e recollida de lixo, brigada de control de obras, limpeza de viais e espazos públicos e loita anti-incendios, mediambiente e benestar animal, a D. Saloua Corrada Cirbian. – Área: Deportes e educación, que abarca as materias de programación e eventos deportivos, relación con clubes e educación, a D. German Jesus Isabel Borch. – Área: Igualdade e benestar, que abarca as materias de asuntos sociais e dependencia, muller (CIM) e igualdade, a D.ª Raquel García Barreiro. As facultades que se delegan son as de dirección, inspección e impulso da actuación municipal nas respectivas materias. En ningún caso se inclúe a facultade de resolver mediante actos administrativos que afecten a terceiros. SEXTO.–Delegación de competencias na 1.ª tenente de alcalde: Delegar na 1.ª tenente de alcalde, D.ª Saloua Corrada Cirbian, o exercicio das competencias de: 1.º) Contratación de obras, subministros e servizos que teñan un orzamento inferior a 6.000,00 €, e a autorización e disposición de gastos correspondentes.2.º) Adquisición e alleamento de bens e dereitos competencia desta Alcaldía que teñan un valor inferior a 3.000,00 €. 3.º) Recoñecemento de obrigacións cando éstas teñan un importe inferior a 6.000,00 €, e as de importe superior cando deriven de contratos de carácter periódico e tracto sucesivo.4.º) Ordenación de pagamentos derivados de obrigacións previamente recoñecidas e pagamentos por operacións extraorzamentarias, así como a sinatura de tódolos documentos contables.5.º) Aprobación de liquidacións tributarias e demais actos de xestión e inspección tributaria, e o recoñecemento de dereitos en calquera das súas formas que non estean delegados expresamente na Xunta de Goberno Local, así como a resolución de recursos de reposición contra eles.6.º) Devolución de ingresos por liquidacións tributarias, prezos públicos ou privados.7.º) Aprobación de modificacións de créditos competencia da Alcaldía.8.º) O desenvolvemento da xestión económica consonte ó orzamento aprobado pola Corporación e non expresamente atribuída a outros órganos.9.º) As atribucións da Alcaldía en materia de persoal, agás as indelegables de xefatura superior de todo o persoal, separación de servizo de funcionarios e despedimento de persoal laboral, e das que son obxecto de delegación na Xunta de Goberno Local. SEXTO.–Publicar esta resolución no taboleiro de edictos da Corporación, na sede electrónica e no Boletín Oficial da Provincia. SÉTIMO.–Dar conta ó Pleno da Corporación ós efectos previstos, na sesión de organización a celebrar. Outes, 28 de xuño de 2019. Perante min, O alcalde, A secretaria da Corporación, D. Manuel González López D.ª Míriam Naveira Dono